Lav et referat af nedenstående tekst:

Tekst:
Opdateret 17.23: Park og Vejs folk går stadig og pumper vand ved søen, men siden regnen ikke har fortsat i løbet af eftermiddagen, er situationen helt under kontrol, oplyser indsatsleder Ib Nielsen. Vandstanden stiger i Elling Å, hvor beredskabet endnu engang er rykket ud for at undgå oversvømmelser. Allerede klokken fire natten til onsdag kom den første varsel om oversvømmelser, og beredskabet har pumpet vand op fra åen lige siden. - Vi ved, at Elling Å ofte er i fare for at svømme over, så vi har den altid under opsyn, siger Ib Nielsen, der er indsatsleder ved Beredskabet i Frederikshavn. Ifølge beredskabet har de onsdag formiddag situationen under kontrol, men hvis regnen forsætter kan de ikke garantere, at det vil fortsætte sådan. I februar 2017 fik Elling et nyt 1,7 kilometer langt dige, der skulle forhindre oversvømmelser i åen. Og ifølge beredskabet hjælper det også efter hensigten. - Det er helt klart ikke den samme trussel, som tidligere. Det er meget lettere for os at holde vandet nede, siger Ib Nielsen.

Referat:
Det massive regnvejr har konsekvenser ved Elling Å, der endnu engang risikerer at gå over sine bredder.